నాగుల చవితి - వికీపీడియా
నాగపూజ చేస్తున్న భక్తులు
దీపావళి అమావాస్య తరువాత వచ్చే కార్తీక శుద్ధ చతుర్థిని నాగుల చవితి పండుగ అంటారు. కొందరు శ్రావణ శుద్ధ చతుర్థి నాడు కూడా ఈ పండుగ జరుపుకుంటారు. నాగుల చవితి సందర్భంగా పుట్టకు పూజలు చేస్తారు.[1] ప్రకృతి మానవ మనుగడకు జీవనాధారమైనది కనుక దానిని దైవస్వరూపంగా భావించి పూర్వీకులు చెట్టును, పుట్టను, రాయిని, రప్పను, కొండను, కోనను, నదిని, పర్వతాన్ని - ఇలా సమస్త ప్రాణికోటిని దైవస్వరూపంగా చూసుకొంటూ పూజిస్తూవస్తున్నారు. అందులో భాగంగానే నాగుపాము ను కూడా నాగరాజుగా, నాగదేవతగా పూజిస్తూ వస్తున్నారు.
నాగుల చవితికి పుట్టకు నూలు చుట్టి పూజ చేయుట. (వెంకట్రామపురము)
ఈ పాములు భూమి అంతర్భాగమందు నివసిస్తూ భూసారాన్ని కాపాడే ప్రాణులుగా సమస్త జీవకోటికి " నీటిని" ప్రసాదించే దేవతలుగా తలచేవారు. ఇవి పంటలను నాశనంచేసే క్రిమికీటకాదులను తింటూ, పరోక్షంగా రైతుకు పంటనష్టం కలగకుండా చేస్తాయి. అలా ప్రకృతి పరంగా అవి మనకు ఎంతో సహాయపడుతూ ఉంటాయి.
హిందూ పురాణాలలో నాగుల చవితి గురించి ఎన్నో గాథలు ఉన్నాయి. దేశమంతట పలు దేవాలయల్లో మెలికలతో ఉన్న నాగేంద్రుని విగ్రహాలు కనిపిస్తూ ఉంటాయి. ఈ నాగుల చవితి నాడు నాగేంద్రుని శివభావముతో అర్పిస్తే సర్వరోగాలు పోయి సౌభాగ్యవంతులవుతారని భారతీయుల నమ్మకం.
నాగ దేవత (వనస్థలిపురం)
ఈ మానవ శరీరమనే పుట్టకు తొమ్మిది రంధ్రాలు ఉంటాయి. వాటినే నవరంధ్రాలు అంటూ ఉంటారు. మానవ శరీరంలో నాడులతో నిండివున్న వెన్నెముకను వెన్నుబాము అని అంటారు. అందు కుండలినీశక్తి మూలాధారచక్రంలో "పాము" ఆకారమువలెనే వుంటుందని "యోగశాస్త్రం" చెబుతోంది. ఇది మానవ శరీరంలో నిదురిస్తున్నట్లు నటిస్తూ కామ, క్రోధ, లోభ, మోహ, మద, మాత్సర్యాలనే విషాల్ని గ్రక్కుతూ, మానవునిలో సత్వగుణ సంపత్తిని హరించి వేస్తూ ఉంటుందని అందుకు నాగుల చవితి రోజున ప్రత్యక్షంగా విషసర్పపుట్టలను ఆరాధించి పుట్టలో పాలు పోస్తే మానవునిలో ఉన్న విషసర్పం కూడా శ్వేతత్వం పొంది, అందరి హృదయాలలో నివసించే శ్రీమహావిష్ణువు నకు తెల్లని ఆదిశేషువుగా మారి శేషపాన్పుగా మారాలని కోరికతో చేసేదే! ఈ నాగుపాము పుట్టలో పాలు పోయుటలోగల అంతర్యమని చెప్తారు.
నాగుల చవితి రోజు ఆవు పాలు పుట్టలో పోసి నాగపూజచేసి చలిమిడి, చిమ్మిలి (నువ్వులతో చేస్తారు) అరటిపళ్ళు, తాటి బుర్రగుంజు , తేగలు మున్నగున్నవి నివేదన చేస్తారు. ఆ సందర్భంగా పుట్టవద్ద దీపావళి నాడు మిగిలిన మతాబులు, కాకరపువ్వొత్తులు, టపాసులు మొదలైనవి చిన్నపిల్లలు ఎంతో సంతోషంగా కూడా కాలుస్తారు.
భారతీయుల చాల ఇళ్ళల్లో ఇలవేల్పు సుబ్రహ్మణేశ్వరుడే ఆరాధ్య దైవంగా పూజిస్తారు కాబట్టి వారి పేరును చాల మంది నాగరాజు, ఫణి, సుబ్రహ్మణ్యం, సుబ్బారావు వగైరా పేర్లు పెట్టుకుంటూ ఉంటారు.
naagula chaviti - vikipedia
nagapuja chestunna bhaktulu
deepaavali amavasya taruvaata vache kaarteeka suddha chaturthini naagula chaviti panduga antaaru. kondaru shraavana suddha chaturthi naadu kuudaa ee panduga jarupukuntaaru. naagula chaviti sandarbhamgaa puttaku poojalu chestaaru.[1] prakruti manava manugadaku jeevanaadhaaramainadi kanuka daanini daivaswaroopamgaa bhavinchi poorveekulu chettunu, puttanu, raayini, rappanu, kondanu, konanu, nadini, parvataanni - ilaa samasta praanikotini daivaswaroopamgaa chusukontu poojistuuvastunnaaru. andulo bhagamgane nagupamu nu kuudaa nagarajuga, nagadevataga poojistuu vastunnaaru.
naagula chavitiki puttaku noolu chutti pooja cheyuta. (venkatramapuramu)
ee paamulu bhoomi antarbhaagamandu nivasistuu bhusaranni kapade praanulugaa samasta jeevakotiki " neetini" prasaadinche devatalugaa talachevaaru. ivi pantalanu nasananchese krimikeetakaadulanu tintuu, parokshamgaa raituku pantanashtam kalagakunda chestayi. alaa prakruti paramgaa avi manaku entho sahaayapadutuu untaayi.
hindu puraanaalalo naagula chaviti gurinchi enno gaathalu unnaayi. deshamantata palu devalayallo melikalatho unna nagendruni vigrahaalu kanipistuu untaayi. ee naagula chaviti naadu nagendruni sivabhaavamuto arpiste sarvarogaalu poyi soubhaagyavantulavutaarani bhaaratheeyula nammakam.
naaga devata (vanasthalipuram)
ee manava sareeramane puttaku tommidi randhraalu untaayi. vaatine navarandhraalu antuu untaaru. manava sareeramlo naadulatho nindivunna vennemukanu vennubaamu ani antaaru. andu kundalineesakti moolaadhaarachakramlo "paamu" aakaaramuvalene vuntundani "yogasastram" chebutondi. idhi manava sareeramlo niduristunnatlu natistuu kaama, krodha, lobha, moha, mada, maatsaryaalane vishaalni grakkutuu, maanavunilo satvaguna sampattini harinchi vestu untundani anduku naagula chaviti rojuna pratyakshamgaa vishasarpaputtalanu aaraadhinchi puttalo paalu poste maanavunilo unna vishasarpam kuudaa swetatvam pondi, andari hrudayaalalo nivasinche srimahaavishnuvu naku tellani aadisheshuvugaa maari seshapaanpugaa maaraalani korikatho chesede! ee nagupamu puttalo paalu poyutalogala antaryamani cheptaaru.
naagula chaviti roju aavu paalu puttalo posi nagapujachesi chalimidi, chimmili (nuvvulatho chestaaru) aratipallu, taati burragunju , tegalu munnagunnavi nivedana chestaaru. aa sandarbhamgaa puttavadda deepaavali naadu migilina mataabulu, kaakarapuvvottulu, tapasulu modalainavi chinnapillalu entho santoshamgaa kuudaa kaalustaaru.
bhaaratheeyula chaala illallo ilavelpu subrahmaneshwarude aaraadhya daivangaa poojistaaru kabatti vaari paerunu chaala mandi nagaraju, phani, subrahmanyam, subbarao vagaira paerlu pettukuntuu untaaru.